Romerne skabte grundlaget for byen Utrecht på og omkring den nuværende Domkirkeplads (ned: Domplein). Omkring år 50 e.Kr. lod kejser Claudius bygge et kastel af træ og jord på Rhinens bred. Dette fort blev oprettet som led i et netværk af forter langs nordgrænsen for Romerriget, den såkaldte Limes. Kastellet blev kaldt Traiectum, latinsk for vadested eller krydsningssted over en flod (nemlig Rhinen). For at kunne skelne stedet fra andre bosættelser (fx Mosa Traiectum, Maastricht) blev forstavelsen Ultra lagt til. Med tiden blev de to ord sammentrukket til nutidens nederlandske navn, Utrecht.  I 690 anlagde den angelsaksiske missionær og biskopen Willibrord et gejstligt centrum i den forladte grænsepost. To kirker blev bygget indenfor grænserne af det gamle kastel: domkirken (viet til Sankt Martinius, nederlandsk Sint-Maarten) og Sint-Salvatorkerk (Sankt Salvator-kirken). Senere kom en tredje kirke til. På grund af dette blev stedet det religiøse centrum for det nordlige Nederlandene. I det 10. århundrede fik biskopen verdslig magt, og blev den vigtigste magtperson i det nordlige Nederlandene. Den 2. juni 1122 fik Utrecht bystatus af Henrik V, kejser af Det tysk-romerske rige. Borgerne kunne nu bygge en mur omkring byen. Utrecht blev velstående og det udviklede sig et netværk af gader indenfor bymurene, hvor de bedst stillede indbyggere byggede huse af sten. På denne tid havde Utrecht et forspring i forhold til andre nederlandske byer, eftersom bygninger af sten fortsat var ganske sjældent. Den nuværende Domkirken i Utrecht blev påbegyndt i 1254. I middelalderen var Utrecht som biskopsæde og største by i det nordlige Nederlandene det vigtigste kulturelle centrum i Nederlandene. Efter, at sidegrenen af Rhinen som strømmer gennem byen blev mindre dyb som en følge af landbruget i området, blev det vanskeligere at drive skibsfart og handel i byen. Handelen flyttede sig nordover, og fra omkring 1300 overtog Amsterdam som den største by i Nederlandene.  Trafik Vigtige forbindingsveje er: A2, A12, A27, A28 og N230  Station Utrecht-Centraal er byens vigtigste station. Desuden er der Utrecht-Lunetten, -Maliebaan, -Overvecht, -Leidsche Rijn, -Terwijde, -Zuilen, Vleuten og -Vaartsche Rijn. Utrecht Centraal er Nederlandenes største og vigtigste togstation der har forbindelser til Rotterdam, Haag, Amsterdam (og Schihol), Leeuwarden, Groningen, Enschede, Maastricht, Heerlen, Den Helder, etc.  Uddannelse Utrecht er velkendt for sine institutioner inden for højere uddannelse. Den mest fremtrædende af disse er Universitetet i Utrecht (oprettet i 1636), Nederlandenes største universitet med 26.787 studenter (per 2004). Universitetet er delvis beliggende i centrum og delvis i campus-området Uithof på østsiden af byen. Ifølge en rangering foretaget af SJiaotonguniversitetet i Shanghai fra 2008 er det verdens 47. bedste universitet . I Utrecht findes også det langt mindre Humanistisk Universitet (med nogle få hundrede studenter). Utrecht er også hjemsted for to andre store institutioner for højere uddannelse: Hogeschool Utrecht (30.000 studenter), med bygninger i centrum og på Uithof campus, samt HKU Utrecht School of the Arts (3.000 studenter).  Kultur Utrecht har et omfattende kulturtilbud . Byen sigter mod at blive europæisk kulturhovedstad i 2018 . Det er flere teatre og teaterkompagnier i byen. Det vigtigste byteater blev bygget af Dudok i 1941. Ud over teatre er der et stort antal biografer. Utrecht er værtsby for Nederlandenes filmfestival. Byen har et vigtigt koncerthus, Vredenburg (bygget 1979 af Herman Hertzberger), hvis akustik anses som en af de bedste for koncerthuse byggede i det 20. århundrede. Unge musikere uddannes ved konservatoriet (en del af Utrecht School of the Arts). Der findes et specialisert museum for automatiserede musikinstrumenter. Ved den gamle kanal (Oudegracht) ligger rockklubben Tivoli (som også har et lokale uden for centrum). Byen har også flere andre musiklokaler.  Det findes mange kunstgallerier i Utrecht. Det er også flere stiftelser, som støtter kunst og kunstnere. Uddannelse af kunstnere foregår ved Utrecht School of the Arts. Centralmuseet (Centraal Museum) har mange udstillinger relaterede til kunst, deriblandt en permanent udstilling af værker af illustratoren Dick Bruna, som er bedst kendt for at have skabt Miffy.  Utrecht er også hjemsted for en af landemærkene inden for moderne arkitektur, Rietveld Schröderhuis fra 1924, som er på UNESCOs verdensarvliste. I samarbejde med forskellige kulturorganisationer arrangerer byen regelmæssigt kultursøndage for at involvere indbyggerne (og ikke bare eliten) i byens kulturrigdom. I løbet af sådanne temasøndage sammensætter flere organisationer et program, som er åbent for alle, gratis eller til en stærkt reduceret pris. Videre er det mange initiativer overfor amatørkunstnere, for eksempel indenfor udøvende kunst, maleri og skulptur. Byen subsidierer en organisation for kunstuddannelse for amatører (Utrechts Centrum voor de Kunsten), rettet til byens befolkning. Det samme gør universitetet for sine ansatte og studenter. Desuden findes flere private initiativer.  Fodboldklubben FC Utrecht spiller i Nederlandenes højeste division, Eredivisie, og har aldrig været rykket ned. Klubbens hjemmebane er Stadion Galgenwaard.